Komission asetus (EY) N:o 336/2003, annettu 21 päivänä helmikuuta 2003, interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetun asetuksen (EY) N:o 824/2000 muuttamisesta



Virallinen lehti nro L 049 , 22/02/2003 s. 0006 - 0006



Komission asetus (EY) N:o 336/2003, annettu 21 päivänä helmikuuta 2003, interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetun asetuksen (EY) N:o 824/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 5 artiklan, sekä katsoo seuraavaa: (1) Komission asetuksen (EY) N:o 824/2000(3) 5 artiklan 5 kohdassa säädetään 5 prosentin sallitusta poikkeamasta punnitun määrän ja tilavuusmenetelmällä arvioidun määrän välillä, jos varasto, jossa viljat ovat tarjouksentekohetkellä, ottaa viljat haltuunsa. Jos sallittu poikkeama ylittyy, erä on punnittava välittömästi. Jos todettu paino on pienempi kuin varastokirjanpitoon merkitty paino, varastoija vastaa punnituskustannuksista, päinvastaisessa tapauksessa kustannuksista vastaa Euroopan maatalouden ohjaus- ja tukirahasto. (2) Maataloustuotteiden määrällisten hävikkien hyväksytyistä poikkeamista julkisessa interventiovarastoinnissa 22 päivänä tammikuuta 1991 annetun komission asetuksen (ETY) N:o 147/91(4), sellaisena kuin se on muutettuna asetuksella (ETY) N:o 652/92(5), 2 artiklassa säädetään enimmäismäärä viljoille sallitulle poikkeamalle, joka koskee tavanomaisista varastointitoimista sekä kahden punnituksen välisistä eroista johtuvaa määrällistä hävikkiä. Tätä sallittua poikkeamaa on sovellettava myös silloin, kun määritetään se, kenen maksettaviksi kuuluvat asetuksen (EY) N:o 824/2000 5 artiklan 5 kohdan d alakohdassa säädetyt punnituskustannukset. (3) Sen vuoksi asetus (EY) N:o 824/2000 olisi muutettava. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 824/2000 5 artiklan 5 kohdan d alakohta seuraavasti: "d) jos sallittu poikkeama ylittyy, erä on punnittava välittömästi. Jos todettu paino on pienempi kuin varastokirjanpitoon merkitty paino, varastoija vastaa punnituskustannuksista, päinvastaisessa tapauksessa kustannuksista vastaa Euroopan maatalouden ohjaus- ja tukirahasto, ottaen huomioon asetuksen (ETY) N:o 147/91 2 artiklan 1 kohdan ensimmäisessä luetelmakohdassa säädetty sallittu poikkeama." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 100, 20.4.2000, s. 31. (4) EYVL L 17, 23.1.1991, s. 9. (5) EYVL L 70, 17.3.1992, s. 5.